**Катарина Вукомановиќ** (родена 26 октомври 1990 година) е професионална српска одбојкарка која игра на позицијата либеро. Таа била дел од српската јуниорска репрезентација во 2007 година која го освоила златниот медал на Балканското првенство. Нејзин сегашен клуб е ЦСМ Трговиште.

Кариера
-------

Вукомановиќ била член на српската јуниорска репрезентација од 2006 до 2009 година. Таа била дел од тимот кој ги освоил сребрените и златните медали на Балканското првенство во 2006 и 2007 година. Нејзиното најзначајно достигнување како играч се случило во 2006 година кога ја освоила наградата за *најдобро либеро* на Балканското првенство.

Катарина била член на тимот кој се натпреварувал на Европското првенство 2008 година. На тоа првенство Србија завршила на 4то место.

Од 2002 до 2017 година играла за различни српски одбојкарски клубови. Својот прв натпревар во професионалната кариера го имала во 2002 година со клубот на Волеј Стар. По петте години минати во клубот, таа преминала да игра во екипата на Раднички кој се натпреварувал во европските купови во сезоните 2007/2008 и 2008/2009.

Во 2009 година, таа се приклучила на екипата на Визура од Белград, која учествувала во Европските купови во 2011 и 2012 година. Клубот се натпреварувал во Српската Суперлига и во 2011 година го освоил сребрениот медал или втората позиција.

Во 2012 година, Вукомановиќ преминала во клубот на Шаторот од Обреновац кој се натпреварувал во Европскиот куп за 2013 година. Таа со клубот освоила сребрени медали во Куповите на Србија во 2012 и 2015 година.  Катарина останала во тимот 4 години, а потоа во 2016 година преминала во екипата на Црвена ѕвезда.

Во средината на 2017 година, заминала на Филипините за да се приклучи на клубот Фотон Торнадос кој настапувал во филипинската Супер лига. Клубот го освоил бронзениот медал на натпреварувањето во ГН на ПСЛ за 2017 година.

И во јануари 2018 година, Катарина останала во Манила за да игра уште една сезона во PSL во Фотон Торнадос. На крајот клубот завршил на 3-то место во лигата за ГН на PSL 2018 година.  Таа година, Вукомановиќ ја освоила *втората награда за најдобар либеро* во лигата.

Кон крајот на 2018 година, Вукомановиќ заминала во Романија да се приклучи на екипата на ЦСМ Лугој, одбојкарски клуб кој играл во Дивизија А1. За овој клуб настапувала на позицијата либеро во сезоната 2018–19.  Тимот на крајот на сезоната завршил на 5то место во лигата.

Во јули 2019 година, клубот на ЧСМ Трговиште од Дивизијата А1, објавил дека ја обезбедил услугата на Вукомановиќ за сезоната 2019–20.

Приватен живот
--------------

Вукомановиќ средно училиште завршила во Земунската Гимназија. Магистрирала спорт и физичка култура на Универзитетот во Белград. Катарина од 2010 до 2015 година била професорка на Факултетот за спорт и физичко образование.

Клубови
-------

* Србија Волеј Стар (2002–2007)
* Србија Раднички (2007–2009)
* Србија Визура од Белград (2009–2012)
* Србија Шатор од Обреновец (2012–2016)
* Србија Црвена ѕвезда (2016–2017)
* Филипини Фотон Торнадос (2017–2018)
* Романија ЧСМ Лугој (2018–2019)
* Романија ЧСМ Трговиште (2019–2020)

Признанија
----------

### Поединечни признанија

* *Балканско првенство 2006 „Најдобро либеро"*
* *Гран-при на Филипините во Супер Лига 2018 „второ најдобро либеро"*

### Признанија во репрезентација

* Освоено второ место на Балканско првенство 2006 – за играчи до 18 години со репрезентацијата на Србија (У-18)
* Освоено е Балканското првенство 2007 – Шампион, со Србија У-18

### Клупски признанија

* Српска Суперлига 2011 – второ место со клубот на Визура од Белград
* Куп на Србија 2012 – второ место, со клубот на Визура од Белград
* Куп на Србија 2015 – второ место, со Шатор од Обреновец
* Големата награда на Филипините во Суперлигата 2017 година – трето место со екипата на Фотон Торнадос
* Големата награда на Филипините во Суперлигата 2018 година – трето место со екипата на Фотон Торнадос

Наводи
------

1. ↑  „Tournament Years". *balkanvolleyball.org*. Архивирано од изворникот на 2021-05-18. Посетено на 18 May 2018.
2. ↑  „O VICTORIE ȘI O ÎNFRÂNGERE PENTRU CS MUNICIPAL TÂRGOVIȘTE ÎN „TRIUNGHIULARUL" DE VOLEI DIN UNGARIA!". *csmtargoviste.ro* (Romanian). Посетено на 3 October 2019.CS1-одржување: непрепознаен јазик (link)
3. ↑  „Serbian women volleyball team best in the Balkan". *vipmobile.rs*. Посетено на 17 May 2018.
4. ↑  „Turkey win Balkan Youth Women Championships 2006". *FIVB*. Посетено на 17 May 2018.
5. ↑  „2008 European Championships - Serbia -Roster". *CEV*. Посетено на 17 May 2018.[*мртва врска*]
6. ↑  „Radnicki NIS Petrol BEOGRAD". *CEV*. Посетено на 18 May 2018.[*мртва врска*]
7. ↑  „Vizura BEOGRAD". *CEV*. Посетено на 18 May 2018.[*мртва врска*]
8. ↑  „Serbia Cup Women > 2014/2015". *flashscore.com*. Посетено на 18 May 2018.
9. ↑  „Liga Women > 2010/2011". *flashscore.com*. Посетено на 18 May 2018.
10. ↑  „Katarina Vukomanović". *mojacrvenazvezda.net* (Serbian). Архивирано од изворникот на 2022-01-26. Посетено на 18 May 2018.CS1-одржување: непрепознаен јазик (link)
11. ↑  „Foton, Branislav ready for PSL's biggest conference". *sports.inquirer.net*. Посетено на 17 May 2018.
12. ↑  „Foton Grabs Bronze Medal in PSL Grand Prix". *sports.inquirer.net*. Посетено на 18 May 2018.
13. ↑  „Imports return for another tour of duty". *fastbreak.com.ph*. Посетено на 17 May 2018.
14. ↑  „Foton bags bronze". *Rappler*. Посетено на 18 May 2018.
15. ↑  „2018 PSL Grand Prix Results". *Philippine Super Liga*. Архивирано од изворникот на 2021-06-19. Посетено на 18 May 2018.
16. ↑  „2018-2019 Romanian Cup". *volleyball-movies.net*. Посетено на 7 September 2018.
17. ↑  „2018-2019 Divizia A1 Standings". *flashscore.com*. Посетено на 23 July 2019.
18. ↑  „CSM Târgoviște anunță încă două transferuri, la echipa de volei". *realitateadedambovita.net* (Romanian). Посетено на 23 July 2019.CS1-одржување: непрепознаен јазик (link)
19. ↑  „Personal Information". *LinkedIn*. Посетено на 17 May 2018.
20. ↑  „PSL Volleypedia: Katarina Vukomanovic". *Philippine Super Liga*. Посетено на 17 May 2018.[*мртва врска*]

Надворешни врски
----------------

* Профил на CEV Архивирано на 29 ноември 2015 г.